बहुत अधिक ठंडा पानी पीने के बाद ये पानी मुंह के अंदर जिन-जिन भागों को छूकर गुजरता है, उनकी कोशिकाओं और रक्त वाहिनियों पर इसका प्रभाव पड़ता है। रक्त वाहिनियां सिकुड़ जाती हैं और कई बार कोशिकाएं मर जाती हैं। इसके अलावा ये आपके रेस्पिरेटरी ट्रैक्ट की नाजुक सुरक्षा परत को भी नष्ट कर सकता है, जिससे गले का इंफेक्शन यानि संक्रमण हो सकता है। इससे गले में खराश की समस्या, टॉन्सिल या जुकाम की समस्या हो सकती है।